
Tinatahak ng AFP 
ang landas ng kabiguan 


ng landas ng pagtatanggol sa papet, reaksyunaryo at naaagnas na 
TANG sistema ay ang landas ng kabiguang tinatahak ng 

mersenaryo at papet na Armed Forces of the Philippines. Habang 
nalulugmok ang naghaharing sistema sa kumunoy ng papalalang krisis, 
lalo itong sumasandig sa pasismo ng nabubulok na reaksyunaryong mili- 
tar. Sa kabilang panig, tumitingkad naman ang kabulukan at kainutilan 
ng AFP at ang tendensya nitong mawasak mula sa loob at idamay ang 
buong sistema. 

Ang susing usapin sa pagkabu- 
lok at panghihina ng AFP ay ang 
pagiging mersenaryo, papet, reak- 
syunaryo at pasista nito, na huma- 
hantong sa malubhang pagkakahi- 
walay nito sa malawak na masa. 
Ang pampulitikang pagkabangkaro- 
te at pagkahiwalay nito ang sali- 
gang kalagayang kinaiiralan ng 
palala nang palalang internal na de- 
moralisasyon, 
paksyunalisa- 
syon at ali- 
tan. 

Nagsi- 
silbi at nag- 
“statan ggol 


res ng im- 
peryalis- 

P x mong US at 
* mga lokal na 

@ naghaharing 


Pananaig 
ng rebolusyonaryong 


Panghihimasok 
ng US sa usapang 
pangkapayapaan 


Mga tampok 


sa isyung ito... kilusan sa ST 

uri, itinataguyod ang dayuhang in- 
terbensyong militar at sinusuporta- 
han ang papet na estado at ang 
pagtataksil nito sa kapakanan at 
soberanya ng bansa. Malupit nitong 
sinusupil ang mga nakikibakang de- 
mokratikong pwersa at mamamayan. 
Habang naglalaon, napupunit ang 
mga pabalat-bunga tungkol sa 
pagiging makabansa ng AFP at PNP 
at napupukaw ang patriyotismo 
kahit ng mga nakabababang upisyal 
at karaniwang sundalo. 

Ang napakatinding pampulitika 
at panlipunang krisis ay sumasagka 
sa kakayahan ng AFP na gapiin ang 
rebolusyonaryong armadong kilu- 
san. Lalo pang lumalaki ang mga 
sagkang ito dahil sa mabilis na 
pagkabulok ng buong naghaharing 
sistema. Ipinatutupad ng rehimeng 
Arroyo ang laganap na militarisa- 
syon at mga pasistang gawi ng AFP. 
Makapagdulot man ito ng ilang 
problemang taktikal laban sa mga 
rebolusyonaryo at progresibong 
pwersa, sa katagalan ay mas malaki 
naman ang pagbabayaran ng AFP at 
gubyerno sa larangang militar at 
pulitika. 


B" na batak na ang mga pwer- 
sa ng AFP. Nakatalaga laban sa 
Bagong Hukbong Bayan ang humi- 
git-kumulang 70% ng kabuuang 
pwersang panagupa ng AFP. Subalit 
sa kabila ng laki ng pwersang naka- 


Tumitinding 
pakikibakang unyon 
sa SMC 

tuon laban sa BHB, hindi kayang 
panatilihin ng AFP ang malaking 
konsentrasyon ng pwersa laban sa 
BHB sa lahat ng panig ng bansa. 
Malaki-laking pwersa rin ang gina- 
gamit nito sa pagbabantay sa 
sentro ng reaksyunaryong kapang- 
yarihan dahil sa mga banta ng ku- 
deta, bukod pa sa paglaban sa 
Moro Islamic Liberation Front, Abu 
Sayyaf at iba pang armadong pwer- 
sang kailangang harapin sa pagde- 
pensa sa reaksyunaryong gubyerno. 
Sa pagsisikap na mapangiba- 
bawan ang limitasyon sa pwersa, 
ginagamit ng AFP ang taktika ng 
mabilisang mobilisasyon, paglili- 
pat-lipat at relatibong pagkokon- 
sentra ng malalaking pwersa nito 
sa ipinagpapalagay nitong pinaka- 
malalakas na larangang gerilya ng 
BHB at iba pang lugar kung saan 
tumitindi ang mga armadong 
labanan. Sa kabuuang mahigit 120 
larangang gerilya ng BHB, mabibi- 
lang lamang sa mga daliri ang mga 
larangang gerilyang kaya nitong 
konsentrahan sa isang panahon. 
Animo'y hilong bumbero, nagli- 
lipat-lipat ang AFP ng atensyon 
saan man sumiklab ang apoy ng 
mga taktikal na opensiba ng BHB. 
Kung tutuusin, nag-uumpisa pa 

lamang ang muling pagsigla ng 
mga taktikal na opensiba ng BHB. 

Sa kabuuan, aabot sa 270,000 
ang bilang ng armadong pwersa ng 
naghaharing estado. Bagamat mas 
malaki ito kaysa noong panahon ng 
diktadurang Marcos, higit na napa- 
hina na ito. Kasabay ng karagda- 
gang rekrutment sa AFP, ang mas 
malaking pampuno ng reaksyunar- 
yong estado ay ang mga pwersa ng 
Philippine National Police at iba- 
yong pinarami pang CAFGU at iba 
pang grupong paramilitar, na pa- 
wang di mabisang maaasahan sa 
mga labanan. Dahil 80% ng badyet 
ng militar ay nauubos na sa swel- 
do, pensyon at iba pang panga- 
ngailangan ng mga tauhan ng AFP 
(liban pa sa ninanakaw ng mga pi- 
nuno ang kalakhan nito), nagkuku- 
lang ang panustos para sa mga ki- 
nakailangang armas at kagamitang 
militar. 

Sa harap ng papalalang krisis 
pang-ekonomya, masyadong pabi- 
gat na sa mamamayan ang AFP at 
buong establisimyentong militar. 
Ang napakalaking alokasyon at 
palaki nang palaking rekursong hi- 
nahatak ng mga kontra-rebolusyo- 
naryong gerang walang kakayahang 
tapusin at ipanalo ng AFP ay 

Ang tumitinding 
demoralisasyon 
at pagkakahati-hati 
ng AFP ay nagtutulak 
dito sa landas 
ng pagkatalo. 


bumabangga sa palala nang pala- 
lang suliranin ng papalaking depisit 
ng gubyerno. Kaya lalong hirap ang 
bangkaroteng reaksyunaryong esta- 
do na ibigay ang dagdag na rekur- 
song hinihingi ng AFP. Maibibigay 
lamang ito kapalit ang malaking 
kabawasan sa mga kinakailangang 
serbisyong panlipunan, higit na 
pagpiga sa mamamayan, ibayong 
pag-igting ng sosyo-ekonomikong 
krisis at lalong pagtindi ng pagka- 
muhi ng mamamayan sa gubyerno. 

Susi sa kalitatibong pag-angat 
ng kakayahan ng AFP sa kontra- 
rebolusyonaryong digma ang mala- 
kihang tulong-militar mula sa US. 
Kaya't bulag na itinataguyod ng 
papet na gubyerno ang pandaigdi- 
gang “digmang kontra-terorismo” 
ng US at hinihikayat ang pagbaba- 
se at panghihimasok sa Pilipinas 
ng mga armadong tropa ng US. 
Naniniwala rin ang mga pinuno ng 
reaksyunaryong gubyerno at militar 
na kailangang-kailangan na rin ng 
direktang panghihimasok-militar 
ng US dahil hindi kaya ng mga 
papet na tropa na epektibong laba- 
nan ang lumalakas na mga rebolus- 
yonaryong pwersa. Higit nitong 
ilululong ang AFP sa pagkamerse- 
naryo at pagkapapet na lalong 
magwawasak sa anumang ipinapa- 
lagay nitong integridad bilang 
isang pambansang hukbo. 


A“! tumitinding demoralisasyon 
at pagkakahati-hati ng AFP ay 
nagtutulak dito sa landas ng pag- 
katalo. Ang lumalakas na paglaban 
ng rebolusyonaryong kilusan at 
mamamayan at sunud-sunod na 

mga pagkatalo at tuluy-tuloy na 
atrisyon sa kamay ng mga rebolus- 
yonaryong pwersa ay nagdudulot 
ng papalalang desperasyon ng mga 
sandatahang pwersa ng gubyerno. 

Pinalalala pa ito ng nakatataas 
na pamunuan sa gubyerno at mili- 
tar dahil walang pakundangang ipi- 
nambabala sa kanyon ang mga 
sundalo, isinusubo sila sa walang 
katuturang mga paglaban at inaa- 
tasang gumawa ng walang patu- 
manggang pananalasa, maruruming 
pakana at karumal-dumal na mga 
krimen laban sa mamamayan. Hindi 
na ito masikmura ng paparaming 
mga upisyal at sundalo. 

Likas sa AFP ang pagiging di 
demokratiko, mapaniil at pasista 
hindi lamang sa pagtrato sa mama- 
mayan kundi pati sa relasyon sa 
pagitan ng mga upisyal at karani- 
wang sundalo dahil isa itong mara- 
has na intrumento ng mga reaksyu- 
naryong naghaharing uri para api- 
hin at pagsamantalahan ang ma- 
mamayan. 

Lalo pang nahahati-hati ang 
mersenaryong sandatahang pwersa 
bunga ng ribalan ng malalaking 
pulitiko at paggamit ng mga ito sa 
AFP at PNP para sa kanilang pak- 
syunal na interes. Lansakan din 
ang korapsyon at pagnanakaw, 
pagkakasangkot sa mga sindika- 
tong kriminal, sobra-sobrang pribi- 
lehiyo at maluhong pamumuhay ng 
mga pinuno ng gubyerno at organi- 
sasyong militar na lalong nagpapa- 
hirap sa paglaban ng kanilang mga 
sandatahang pwersa. 


KC na labis-labis sa ngayon 
ang superyoridad ng AFP sa 
BHB sa usapin ng tauhan, armas, 
organisasyon at pinansya, hindi 
nito mapipigil ang patuloy na pag- 
sulong ng digmang bayan. 

Ang suporta ng masa sa BHB 
ang mapagpasyang salik sa pagta- 
tagumpay nito. Nakasalig ito sa 
papalawak at papalalim na baseng 
masa, sa rebolusyong agraryo at sa 

malakas na paglahok at suporta ng 
masa sa digmang bayan. Magkasa- 
mang ipinaglalaban ng BHB at ng 
masa ang magandang kinabukasan 
para sa mamamayan. Kinakatawan 
ng BHB at ng rebolusyonaryong ki- 
lusan ang mga rebolusyonaryong 
adhikain at pambansa-demokrati- 
kong programang nagsusulong sa 
interes ng mamamayan. Pinagtutu- 
lungan ng BHB at ng masa ang 
pagbabagsak ng luma't bulok na 
kaayusan upang maitayo ang ba- 
go't abanteng sistemang panlipu- 
nan. 

Di maitatangging salik sa pag- 
wawagi ng BHB ang pagiging mala- 
pit nito sa masa ng sambayanan. 
Nanggaling ang karamihan ng mga 
pwersa nito sa pinakamahuhusay 
na anak ng bayan. Nakatuon ang 


Di maitatangging 
salik sa pagwawagi 
ng BHB ang pagiging 
malapit nito sa masa 

ng sambayanan. 


kalakhan ng panahon nito sa gawa- 
ing masa na napakahalagang salik 
sa mahusay na gawaing militar. 
Binubuhay ng masa ang mga 
pwersa ng BHB kaya't hindi ito na- 
kasandig sa anumang ayudang pan- 
labas. Sa lahat ng mga aksyon at 
gawain nito, lagi nitong isinasa- 
alang-alang ang interes at kapaka- 
nan ng mamamayan. Tangan ng 
mga upisyal at mandirigma nito 
ang mataas na diwa ng pagmama- 
hal at paglilingkod sa mamamayan 
at malakas na diwang palaban. 
Sabayang umiiral ang demokra- 
sya at disiplina sa loob ng BHB. 
Mahigpit nitong ipinatutupad ang 
Tatlong Pangunahing Alituntunin 
ng Disiplina at Walong Bagay na 
Dapat Tandaan ng hukbong bayan 
at mga patarakan ng Partido at 


BHB. Kasabay nito'y masiglang ipi- 
natutupad ang sistema ng tatlong 
demokrasya--demokrasya sa puli- 
tika, demokrasya sa kabuhayan at 
demokrasyang militar. 

Masusing pinag-aaralan at ina- 
angkupan ng Partido at BHB ang 
kalagayan ng lipunan at ang kata- 
ngian at galaw ng mga reaksyunar- 
yong pwersang militar. Kaya epek- 
tibong nakapagbabalangkas ang 
BHB ng matagumpay na estratehi- 
ya at mga taktika sa pagsusulong 
ng digmang bayan. Sa malakolo- 
nyal at malapyudal na kalagayan 
ng bansa at sa kasalukuyang yugto 
ng digmang bayan, wastong ipina- 
tutupad ng BHB ang estratehikong 
linya ng pagkubkob sa kalunsuran 
mula sa kanayunan hanggang sa 
bumagsak sa katapusan ang pina- 
kasentro ng kapangyarihang pam- 
pulitika ng kaaway. 

Naglulunsad ang BHB ng mala- 
ganap at masinsing pakikidigmang 
gerilya. Naglulunsad ito ng mga 
taktikal na opensiba laban sa ma- 
hihina at nahihiwalay na pwersa ng 
kaaway habang iniiwasang suma- 
gupa sa mas malakas na mga pwer- 
sa ng kaaway. Nagpapalawak ito sa 
mga lugar na mahina ang kaaway 
kahit pa tinitiyak na naipagpapatu- 
loy ang gawaing pampulitika, na- 
mamantine ang ugnay, paggabay at 
pag-oorganisa sa masa at naisusu- 
long ang mga pakikibakang masa 
sa mga lugar na matindi ang kon- 
sentrasyon at pananalasa ng mili- 
tar. 

Samantalang tinatahak ng mga 
reaksyunaryong sandatahang pwer- 
sa ng kaaway ang landas ng kabi- 
guan, nagmamartsa naman ang 
BHB at mga rebolusyonaryong 
pwersa sa landas ng tiyak na 
tagumpay. Walang dudang sa tuluy- 
tuloy na pagsusulong ng digmang 
bayan ay malilipol ng BHB at mga 
rebolusyonaryong pwersa ang AFP 
at iba pang reaksyunaryong pwersa 
at makakamit ang ganap na tagum- 
pay. AB] 

Matinding korapsyon sa AFP 


litar. Sangkot dito ang pinakamatataas na upisyal ng Armed 
Forces of the Philippines, Philippine National Police at 
Department of Defense. Bukod sa pagtanggap ng sari- 
saring suhol sa pagbili ng mga gamit-militar at iba 
pang suplay, pinamumunuan nila ang pinakamasasa- 


Ties ang korapsyon at kriminalidad sa buong establisimyentong mi- 


hol na kriminal na sindikato. 


Matapos dramatikong ibunyag at 
kundenahin ng mga nakabababang 
upisyal ng AFP ang talamak na korap- 
syon at panunupil ng nakatataas na 
upisyal ng AFP at rehimeng Arroyo 
noong Hunyo 27, hindi na mapigilan 
ng rehimen ang pagkakaungkat ng 
mga kaso ng korapsyon at anomalya 
sa AFP. Nitong Agosto 18, nabunyag 
ang anomalya sa Government Arsenal 
(GA). Ayon sa Commission on Audit, 
mayroong P77 milyong nawawala sa 
pagitan ng imbentaryo at aktwal na 
ginastos. Ang GA ang nakatalagang 
tagagawa ng mga batayang armas, 
bala at iba pang gamit ng pulis at 
militar. Nakapailalim ito sa DND. 


araming pamamaraan ang mili- 

tar upang mahuthot ang pondo 
ng AFP. Isa na rito ang pagpapalo- 
bo ng presyo ng mga pangangaila- 
ngan ng militar. Naibulgar, halim- 
bawa, na sa pagpapaayos noong 
1998 ng mga tangkeng Scorpion ng 
militar na may badyet na P200 
milyon, ang pyesang contact point 
na P1,852.50 lamang ay ginawang 
P30,000. Ang P99,750 orihinal na 
presyo naman ng gear box assembly 
ng tangke ay naging P12,900,000. 

May tinatawag ding sistemang 
“recycled delivery supplies.” Sa iske- 
mang ito, ang mga suplay na inoor- 
der ay sadyang hindi dinedeliber sa 
kampo nang minsanan upang yaong 
nauna nang dumating na bats ay pa- 
lalabasin din siyang susunod na bats. 

Masahol pa ang “ghost delivery” 
kung saan walang suplay na duma- 
rating sa AFP at sa halip pinagha- 
hatian na lamang ng matataas na 
upisyal at ng kumpanya ang pondo 

para sa mga inor- 
der na pangangai- 
langan ng militar. l 

Mababa ang kalidad 1 
ng mga suplay na binib- 
ili upang makamura at mai- 
bulsa ang matitira sa pondo. Noong 
Pebrero 2001, isiniwalat ni Com- 
modore Guillermo Wong, noo'y 
hepe ng Philippine Navy, ang ano- 
malya sa pagbili ng kevlar helmets 
kung saan hindi gawa sa kevlar ang 
aktwal na nakarating. Sangkapat 
din lamang ng niresibuhan ang ak- 
twal na dumating—500 sa halip na 
2,000 piraso. Sangkot sa anomal- 
yang ito ang hepe noon ng Philip- 
pine Marines. 

Isa sa sinasabing pinakamalala- 
lang anyo ng korapsyon sa militar 
ang conversion. Sa iskemang ito, gi- 
nagawang cash ang budget na naka- 
laan para sa mga pangangailangan 
ng militar. Pabawas nang pabawas 
ang pera habang palipat-lipat sa 
mga kamay ng mga upisyal. Sinasa- 
bing 25% ang karaniwang ibinaba- 
was ng mga tagapag-apruba at taga- 
awdit sa badyet na ginagawang pe- 
ra. Siyam hanggang 16% na lamang 
ng badyet ang aktwal na ginagastos 
para sa pangangailangan ng militar. 


indi lamang nangungurakot ang 

matataas na upisyal-militar. 
Walang takot nilang ipinanganga- 
landakan ang kanilang mga dinam- 
bong sa pamamagitan ng kanilang 
marangyang pamumuhay. Karami- 
han sa kanila ay mga milyonaryo. 
Katunayan, ang lahat ng 37 heneral 
na kinumpirma ng Commission of 
Appointments kamakailan ay uma- 


HAY TAR 
ra 


ming mga milyonaryo batay sa kani- 
lang mga isinumiteng statement of 
assets and liabilities (SAL). Ang “pi- 
nakamahirap” sa kanila ay may kita 
at ari-ariang nagkakahalaga ng P1 
milyon habang ang pinakamayaman 
ay nagtala ng P13.4 milyon. 
Gayunman, hindi pa nito sina- 
salamin ang tunay na halaga ng 
yaman ng mga heneral. Halimbawa 
na rito si Defense Sec. Angelo 
Reyes na umamin lamang sa ya- 
mang P3.5 milyon gayong aabot na 
sa P14 milyon ang halaga ng 
dalawa pa lamang sa kanyang mga 
ari-arian. Isa sa mga ari-arian na 
ito ang kanyang lupain sa Fort Bo- 
nifacio na itinala niyang nagkaka- 
halaga ng P115,000 gayong ang 
halaga nito sa pamilihan ay P4 
milyon. Sa lupaing ito kasaluku- 
yang itinatayo ni Reyes ang mala- 
palasyong tahanan na nagkakaha- 
laga ng mahigit P10 milyon. Dag- 
dag pa dito, karaniwang gawi na 
para sa mga upisyal ng gubyerno 
ang di pagsali ng kanilang pinaka- 
kapaki-pakinabang na mga ari- 
arian sa kanilang mga SAL. 
Matatagpuan sa AFP Officers' Vil- 
lage Association, Inc. (AFPOVAI) at 
sa nakareserbang lugar para sa Joint 
U.S. Military Advisory Group (JUS- 
MAG) sa Fort Bonifacio ang mga man- 
syon at nakaparadang magagarang 
sasakyan ng mga heneral ng AFP. 

Sa kabilang banda, ang pinaka- 
maraming bilang ng mga ordinaryong 
sundalo ay nakatira sa mga barung- 
barong na nakatirik sa mga lupaing 
ipinagkakait sa kanila ng gubyerno. 
Halimbawa nito ang isang komunidad 
ng mahigit 100 pamilya ng mga 
retirado at aktibong ordinaryong 
sundalo sa Sityo Kaunlaran, Western 
Bicutan na nasasakop ng Fort Bo- 
nifacio. Ilang beses nang giniba ang 
mga bahay sa lugar. Ayon sa AFP, na- 
katakdang ibigay ang mga pwesto 
rito sa mga upisyal ng militar. 

Tinipid ng sunud-sunod na re- 
himen ang pagpapagawa ng mga 
tirahan ng mga ordinaryong sunda- 
lo. Kadalasan ay napakaliit ng es- 
pasyo para sa isang pamilya. Ha- 
limbawa nito ang pabahay sa 
Centennial Village sa Fort Bonifacio 
na ginawa sa panahon ng rehimeng 
Ramos. Gawa sa murang materyales 
ang mga gusali na may peligrong 
bumagsak kapag nagkaroon ng 
malakas na lindol dahil bitak-bitak 
na ang semento. 


Haee ngayon, hindi pa rin 
napaparusahan ang malawa- 
kang pangungurakot ng mga heneral 
at upisyal ng AFP sa Armed Forces 
of the Philippines-Retirement and 
Separation Benefits System (AFP- 
RSBS). Nabunyag noong panahon 
ng rehimeng Estrada na ibinulsa ni 
Gen. Jose Ramiscal Jr., kasabwat 
ang iba pang upisyal, ang mahigit 
P250 milyon mula sa pondong 
pangpensyon at pangretiro ng mga 
ordinaryong sundalo. Kasabwat nila 
ang noo'y Chief of Staff ng AFP na 
si Lisandro Abadia. Sa halip na ma- 
parusahan, marami sa mga inimbes- 
tigahang upisyal ang inilipat la- 
mang ng trabaho at may mga tina- 
asan pa ng ranggo. Sa halip na ga- 
mitin ang pondo para sa mga sunda- 
lo, ipinasok ng mga upisyal ng AFP 
ang pera sa di-istableng iskema at 
korporasyon para mabilisan itong 
kumita at lubos na pakinabangan ng 
mga upisyal-militar, kabilang si da- 

Ang garapal na pagpatay 
kay Jessica Chavez 


NOONG Pebrero 9, 2001, natagpuan ng kapwa niya mga sundalo na 
naghihingalo at may tama ng baril sa dibdib si 2nd Lt. Jessica 
Chavez sa kanyang kwarto sa loob ng headkwarters ng AFP sa Fort 
Bonifacio, Makati. Hindi na siya umabot nang buhay sa ospital. Sa 
halip na hintayin ang mga imbestigador, agad na iniutos ng mga 
upisyal ng kanyang batalyon na linisin ang kanyang kwarto at iti- 
napon ang anumang maaaring mapakinabangan sa imbestigasyon. 
Nagsilbing platoon leader si Jessica sa 191st Military Police Batta- 
lion na nakaistasyon sa Fort Bonifacio. 

Matapos ang pakitang-taong imbestigasyon, idineklara ng AFP 
na nagpatiwakal si Jessica. Ngunit ayon sa medico-legal ng National 
Bureau of Investigation, imposibleng pinatay ni Jessica ang kan- 
yang sarili dahil malayo sa kanyang katawan ang baril nang ipinu- 
tok ito. Mahirap din para sa isang nagpapatiwakal na ituon sa dib- 
dib ang baril upang patayin ang sarili. Higit pa rito, negatibo sa 
powder burns si Jessica, kaya hindi maaaring siya ang may hawak 
ng baril na pumatay sa kanya. Gayunpaman, idineklara pa rin ng 
NBI na nagpatiwakal si Jessica sa huling ulat ito. 

Dalawang buwan bago siya patayin, umuwing balisa si Jessica 
sa kanyang pamilya sa Poblacion, Sta. Cruz, Ilocos Sur. Ipinagtapat 
niya sa kanyang lola na kinakasangkapan siya ng kanyang mga 
superyor sa iligal na pagbebenta ng mga armas at iba pang 
maanomalyang transaksyon. Isa na rito ang pag-utos sa kanyang 
kunin ang isang kargamento ng mga armas mula sa Mindanao sa 
daungan ng Maynila para ibenta ang mga ito labas sa AFP. Para 
matiyak ang kanyang katapatan, inalok siya ng malaking halaga 
ngunit tinanggihan niya ito. Ipinagpaalam niya sa kanyang pamilya 
ang kanyang desisyong tumiwalag na sa militar at ilantad ang 
kabulukan sa AFP. Hindi na niya naisagawa ang kanyang plano. 

Ilang araw matapos siya patayin, natagpuan ng kanyang pamil- 
ya ang isang cassette tape na nagtala ng kahina-hinalang pag-uusap 
ng apat katao na nagdedetalye ng isang iligal na operasyon. Hindi 
ito pinansin ng mga upisyal ng AFP sa kanilang "imbestigasyon". 

Malinaw na pinatay si Jessica para hindi niya mailantad ang 
talamak na korapsyon sa loob ng kanyang batalyon. Naniniwala ang 
kanyang pamilya at mga kaklase na kung buhay pa siya, kabilang 
siya sa mga nag-alsang sundalo noong Hulyo 27. 


ting Defense Sec. Orlando Mercado. 

Ibinubulsa ng matataas na upi- 
syal ang nakukuhang ganansya sa 
mga negosyong pinatatakbo ng mga 
ito. Halimbawa nito ang pangungu- 
pit nila ng milyun-milyong pisong 
kita kada buwan mula sa mga golf 
course sa Camp Aguinaldo at Fort 
Bonifacio. Napakadaling maitayo 


ang mga negosyo sa ngalan ng AFP 
dahil hindi na ito hinahanapan ng 
mga building permit at business 
permit at libre rin ito sa pagbabayad 
ng buwis. Hindi iniuulat o inaawdit 
ang mga negosyong ito bilang mga 
negosyo ng gubyerno. Pinatatakbo 
ang mga ito bilang mga pribadong 
negosyo ng matataas na upisyal. m 

Pananaig ng rebolusyonaryong kilusan 


sa Southern Tagalog 


(Ang sumusunod ay halaw sa doku- 
mentong “Pagtatasa ng mga Rebo- 
lusyonaryong Gawain sa 2002 at 
mga Tungkulin ng mga Rebolusyo- 
naryong Pwersa sa Timog Katagalu- 
gan” na inilabas noong Marso 2003. 
Ilan lamang sa mga salik sa mata- 
gumpay na pagsalag ng rehiyon sa 
mga atake ng AFP ang binigyang- 
diin ng sumusunod na artikulo.) 


a nakaraang limang taon, hi- 
Gie ng rebolusyonaryong 

kilusan sa Southern Tagalog 
(ST) ang walang habas na panana- 
lakay ng mga tropa ng reaksyunar- 
yong gubyerno. Walang kaparis ang 
saklaw, tagal at tindi nito sa buong 
kasaysayan ng rehiyon. Maging sa 
kasaysayan ng Partido at rebolus- 
yonaryong kilusan, ngayon lamang 
itinambak ng reaksyunaryong esta- 
do ang napakalaking pwersa para 
sa “kontra-insureksyon” sa iisang 
rehiyon at sa partikular, sa ilang 
piling prubinsya nito. Subalit ni 
isang larangang gerilya ay di kina- 
yang wasakin ng ganitong pinagti- 
pong pwersa ng kaaway. 

Mula sa pinatalsik na rehi- 
meng Estrada hanggang sa rehi- 
meng Arroyo, ginawang “pamban- 
sang prayoridad” ng AFP ang 
buong ST. Nagsimula ang malaki- 
han, walang habas at malulupit 
na operasyon sa prubinsya ng 
Laguna noong 1998. Lumipat ito 
sa Oriental Mindoro hanggang su- 
maklaw sa buong isla ng Mindoro 
noong 2001. Kasabay nito, nagsa- 
gawa ng mga operasyong pamigil 
(containment operations) sa 
ibang prubinsya. Noong unang 
kwarto ng 2003, umabot na sa 
katumbas ng 38 batalyon ang 
nasa rehiyon—19 batalyon ng 
AFP, pitong batalyon ng PNP at 12 
batalyon ng CAFGU. 

Mula 2001, ibayong 
pinalakas ng kaaway 
ang kanilang pwersa at 
gumamit ito ng pinaka- 
malulupit na porma ng 
terorismo sa batayang 
antas para wasakin ang 
baseng masa sa kanayu- 
nan at pilayin ang ligal 
na demokratikong kilu- 
sang masa. Higit pa 
itong tumindi mula 
pagtatapos ng 2002 
hanggang nitong 2003. 

Itinaas ng rehimen 
ang antas ng pagpapla- 
no sa antas ng brigada 
at area command, mas 
pinalawak ang saklaw 
(pinakamaliit ang isang 
larangang gerilya) at 
gumamit ito ng mala- 
king bilang ng tropa (minimum na 
isang batalyon) at taktikang 
dumog sa mga operasyong militar. 

Gumagamit na rin ang kaaway 
ng higit na mabibigat na sandata 
tulad ng mga mortar at howitzer at 
suportang panghimpapawid sa mga 
labanan. Liban sa mga karaniwang 
helikopter, gumamit na rin ng jet 
fighter-bomber sa isang insidente 
ng depensiba sa Batangas. 

Ipinwesto sa mga prayoridad na 
erya ang pinakamalulupit at berdu- 
gong upisyal militar. Itinalaga sa 
202nd Bde si Col. Efren Orbon, 
dating kumander ng Task Force Ma- 
kiling at sa 204th Bde si Col. 
Jovito Palparan, dating kumander 
ng Joint Task Force Banahaw. 

Pinag-ibayo rin ang mga ope- 
rasyong sikolohikal ng mga Re- 
engineereed Special Operations 
Team (RSOT). Naghahasik ang mga 
ito ng panlilinlang, pananakot at 
terorismo sa mamamayan. Marami 
ang dinudukot at pinapatay sa pi- 


nakamalulupit na paraan upang 
malikha ang pinakamatinding 
epekto ng teror. Ang iba ay pina- 
tay sa harap ng kanilang pamilya. 
Pinupugutan, nilalapastangan o di 
kaya'y sinusunog ang mga bang- 
kay. 

Pinag-iinitan ng militar kahit 
ang mga nasa ligal na organisa- 
syong masa at pati mga taong sim- 
bahan at tagapagtaguyod ng kara- 
patang-tao. Tampok dito ang pag- 
dukot at pagpatay kina Eden Mar- 
cellana at Eddie Gumanoy. 

Sa harap ng matitindi at malu- 
lupit na operasyon ng kaaway, ma- 
tagumpay na nanaig ang rebolus- 
yonaryong kilusan at mamamayan. 
Hindi lamang nito napreserba ang 
sarili, patuloy pa itong nakapag- 
ipon ng lakas sa kabila ng mga 
pinsalang tinamo nito. Mayorya ng 
mga prubinsya at larangang gerilya 
ng rehiyon ay nagrehistro ng iba't 
ibang antas ng pagsulong. Binawi 
ng mga pagsulong na ito ang ma- 

tarik na pagbagsak ng mga rebo- 
lusyonaryong gawain at organisa- 
syon sa isang larangang panguna- 
hing kinonsentrahan ng atake ng 
kaaway at bahagyang pag-atras sa 
ilan pang lugar na matindi ring 
inatake ng kaaway. 

Naging malaking tulong ang 
pagpapatupad sa rehiyon ng redis- 
pusisyon at pagrereistruktura ng 
mga pwersa ng hukbong bayan 
ayon sa direktiba ng Komite Sen- 
tral noong kalagitnaan ng 2002. 
Ginawang saligang pormasyon ng 
Bagong Hukbong Bayan (BHB) ang 
platun, sa halip na dating kinaga- 
wiang maliliit na iskwad. Naglagay 
ang pagreistrukturang ito sa BHB 
sa mas ligtas at epektibong katayu- 
an para tupdin ang mga tungkuling 
militar at ang gawaing masa laluna 
sa harap ng ibayong tuminding sit- 
wasyong militar sa buong rehiyon. 
Nagbigay ito ng lakas at tatag sa 
hukbong bayan na salagin at hara- 
pin ang “all-out war” ng rehimeng 
Arroyo. 

Bago pa nito, isinagawa rin ang 
mga hakbang para paunlarin ang 
organisasyon ng hukbong bayan 
batay sa memorandum ng Komi- 
teng Tagapagpaganap ng Komite 
Sentral. Itinayo ang mga espesyal 
na yunit ng hukbong bayan at 
pinalakas ang mga sentro de 
grabidad sa antas rehiyon, prubin- 
sya at larangan. Itinayo rin ang 
mga teritoryal na kumand sa opera- 
syon sa mga prubinsya at pinaun- 
lad ang kakayahan ng mga akade- 
mya sa pulitiko-militar ng hukbong 
bayan sa antas rehiyon at mga pru- 
binsya para sa pagsasanay. 

Sa harap ng mas maigting na 
kampanya at supresyong kontra- 
gerilya ng kaaway, patuloy na nag- 
sisikap ang hukbong bayan na 
pangibabawan ang kahirapan, umi- 
was madepensiba at ilunsad ang 
makakayanang mga taktikal na 


opensiba. 

Sa buong taon ng 2002, naga- 
nap ang 76 na labanan. Kalakhan 
nito (63%) ay nasa inisyatiba ng 
hukbong bayan. Sa mga taktikal na 
opensiba, 46 ang napatay at 32 
ang nasugatan sa kaaway. Tampok 
dito ang magkasunod na reyd sa 
munisipyo ng Lopez at sa ditats- 
ment ng 74th IB sa San Narciso, 
kapwa sa Quezon. Kahit sa mga 
depensibong labanan, marami rin 
ang pinsala sa kaaway--40 ang 
napatay at 21 ang nasugatan. 


REBOLUSYONG AGRARYO, 

KAMPANYANG MASA 

AT PAMPULITIKANG PAGKILOS 
Hindi lalaki at tatagal ang huk- 

bong bayan at hindi rin susulong 

ang armadong pakikibaka kung 

wala itong malawak at malalim na 


Tinatanaw ng Partido 
sa rehiyon ang 
makabuluhang pagsulong 
at pag-igpaw ng kabuuang 
rebolusyonaryong gawain 
sa susunod na 
tatlong taon. 


suportang masa. Katuwang ng 
paglakas ng hukbong bayan at 
pagsusulong ng armadong pakiki- 
baka sa ST ang masiglang pagsusu- 
long ng mga pakikibakang antipyu- 
dal at iba pang pakikibakang masa 
sa mga larangang gerilya sa rehi- 
yon. 

Ang mga naipong tagumpay na 
nakamit sa rebolusyong agraryo 
ang naghihinang ng mahigpit na 
relasyon ng Partido at hukbo sa 
malawak na masa ng magsasaka sa 
kanayunan at nagtitiyak ng 
papalaking suportang masa para sa 
demokratikong rebolusyong bayan. 
Ito rin ang nagtitiyak na mabibigo 


1 Pagbawas sa bayad sa kopra batay sa porsyento ng pagkabasa nito 


2 Malawak na lugar na gagawing tambakan ng basura 

ang mga pagtatangka ng kaaway 
na wasakin ang pampulitikang 
pundasyon na naitatag ng Partido 
at hukbong bayan. 

Masiglang lumahok ang mama- 
mayan sa mga antipyudal na paki- 
kibaka at iba pang pampulitikang 
kampanya at pagkilos. 

Kabilang sa mga naipagtagum- 
pay sa iba't ibang lugar ang pagpa- 
pababa ng upa sa lupa, ang pagpa- 
pababa ng resikada' na ipinapataw 
ng mga namimili ng kopra, ang 
paglaban sa pangangamkam ng 
lupa at pagtatayo ng landfil?, ang 
paggigiit ng mga magsasaka ng 
karapatan nila sa paninirikan, ang 
pagbawi ng mga pambansang mi- 
norya sa ansestral na lupaing gina- 
wang logging concession, at iba pa. 

Sa kalakhan, ang mga lugar na 
may maiinit na isyu at laban ang 
siya ring tinatarget ng mga opera- 
syong militar at saywar ng AFP. 
Ngunit sa kalakhan din, nakapangi- 
babaw ang mamamayan dito sa sit- 
wasyong militar at lalo silang nagi- 
ging aktibo at palaban sa pagsusu- 
long ng kanilang mga demokrati- 
kong interes. Nagpapatuloy ang 
lahat ng nakamit na tagumpay ng 
rebolusyong agraryo sa nakaraan at 
ang mga tagumpay ng pakikiba- 
kang masa ay pinakikinabangan ng 
masa. 

Nanatiling matatag at palaban 
ang baseng masa sa kabuuan, kahit 
may mga bahagi na pansamanta- 
lang iniwan muna ng BHB dahil sa 
sobrang kapal ng presensya ng 
kaaway. Sa mga lugar na pansa- 
mantalang iniwan, namamantine 
pa rin ang mataas na antas ng mi- 
litansya at paglaban ng mamama- 
yan at napananatiling nakatayo 
ang mga daluyan ng mobilisasyon 
at mga panawagan at ang mga pa- 
mamaraang hayag at ligal para sa 
pagkilos ng mamamayan. Naging 
napakahalagang salik ito sa pag- 
preserba sa tatag ng baseng masa 


sundan sa “Pananaig...,” pahina 8 

Pagpapaigting ng pampulitikang 
interbensyon ng US sa bansa 


Paggamit sa prosesong 
pangkapayapaan 

asabay ng interbensyong militar nito sa fg 
Kinana tuwiran na ngayong pinanghihi- j 


masukan ng imperyalismong US ang usa- 
pang pangkapayapaan sa pagitan ng Moro Is- 


lamic Liberation Front (MILF) at ng rehimeng |. M, n 
Arroyo. Para rito, ginagamit ng US ang ahen- " saiga 


syang US Institute for Peace (USIP) upang maka- 

pagpadala ng mga ahente nito sa usapang pangkapa- 
yapaan at sa aktwal ay idirihe at kontrolin ang prose- 
so. Ipinapakita nito ang mas garapal at mas malalim 
na tuwirang panghihimasok ng US sa sitwasyon at 
mga labanan sa Mindanao. Ibayong pinahihigpit ng 


sundan sa “Paggamit...,” pahina 9 


“Pananaig...,” mula sa pahina 7 


at sa kahirapan ng kaaway na pahi- 
nain at pasukuin ang mamamayan. 
Sa katunayan, paisa-isa lamang 
ang nagawang linlangin ng kaaway. 
Kahit sa mga militarisadong baryo, 
handa pa rin ang mamamayan na 
itaguyod ang armadong pakikibaka 
at tumulong sa paglulunsad ng pa- 
mamarusa at mga taktikal na 
opensiba. 

Tumampok ang mga antipasis- 
tang pakikibaka. Ang lahat ng mga 
atake ng kaaway sa kanayunan ay 
tinutugunan ng mga pagkilos at 
protesta ng mamamayan. Dumami 
ang mga suportang pagkilos sa 
anyo ng mga fact-finding mission, 
medical mission, protesta sa iba't 
ibang kampong bayan, mga ahen- 
syang militar at sibilyan sa mga 
lugar kung saan pinakamatindi ang 
pananalakay ng AFP. Nakipagdaya- 
logo ang mamamayan sa mga lokal 
na gubyerno at militar, kinumpron- 
ta ang AFP at idinaos ang mga 
asembliya ng mamamayan sa baryo 
para kundenahin at ilantad ang ka- 

rahasang militar. Lantarang ipina- 
kita ng mamamayan sa baryo na 
hindi nila kailangan ni tanggap 
ang AFP dahil nilalabag nito ang 
kanilang mga karapatan. Nagkaro- 
on ng mga lihim na pagkilos at 
kampanya upang kausapin at nyu- 
tralisahin ang mga magsasaka at 
kabataan sa baryo na nirerekluta 
para maging sundalo at elemento 
ng CAFGU. 

Dagdag dito, malaki ang gi- 
nampanang papel ng demokrati- 
kong kilusan sa mga lunsod at sen- 
trong bayan para sa pagtatanggol 
sa mga karapatan ng mamamayan 
sa kanayunan at paglaban sa mili- 
tarisasyon sa buong rehiyon. Ang 
mga inilunsad na mga pagkilos sa 
mga lunsod at nayon sa mga mili- 
tarisadong prubinsya ay nakapag- 
papurol sa epekto ng teror sa kana- 
yunan. Isang matingkad na halim- 
bawa ang laban ng mga internal 
refugee at iba pang biktima ng 
paglabag sa karapatang-tao na na- 
ging mainit na usaping hindi na 
maitago o mapagtakpan ng rehi- 
men. 


MGA HAMON SA 
REBOLUSYONARYONG KILUSAN 
AT MAMAMAYAN SA REHIYON 
Sinubok ng nakaraang limang 
taon hindi lamang ang tibay at ta- 
tag ng naipundar na lakas ng rebo- 
lusyon sa rehiyon. Higit pa rito, sa 
napakarahas na paraan ay sinubok 
ng kaaway ang tibay, tatag at lalim 
ng tagumpay ng Ikalawang Dakilang 
Kilusang Pagwawasto (IDKP) na isi- 
nulong ng rebolusyonaryong kilusan 
sa nakaraang dekada. Sa tulong ng 
patuloy na nagniningas na mga 
simulain ng IDKP, pinangingibaba- 
wan ng rehiyon ang mga pagsubok. 
Tinatanaw ng Partido sa rehi- 
yon ang makabuluhang pagsulong 
at pag-igpaw ng kabuuang rebolus- 
yonaryong gawain sa susunod na 
tatlong taon. Tungo rito, hamon sa 
rehiyon ang patuloy na pagpapa- 
ngibabaw sa mga kahinaan at 
bulnerabilidad sa pamamagitan ng 
higit na pagbibigay-pansin sa kon- 
solidasyon, pagbaka sa konserba- 
tismo at komprehensibong pagpa- 
palakas sa kakayahan ng Partido sa 
pamumuno. AB! 

US ang kontrol at impluwensya nito 
sa Mindanao lalupa't nais nitong 
gamitin ang isla bilang isang 
forward base sa pandaigdigang 
“gera kontra-terorismo.” 

Nitong Agosto, tahimik na 
dumating sa Pilipinas ang grupong 
magsisilbing mga "facilitator" sa 
usapang pangkapayapaan sa pagi- 
tan ng MILF at rehimeng Arroyo. 
Kabilang dito ang espesyal na 
envoy ng US para sa Middle East na 
si Gen. Anthony Zinni. Si Zinni ang 
ipinadala noon ni US Pres. George 
Bush sa Israel upang bitagin ang 
lumalabang mamamayang Palestino 
sa isang hungkag na pakikipag- 
usap sa mananakop at berdugong 
gubyerno ng Israel. Nagsilbi ring 
tagapamagitan si Zinni sa pagpa- 
pasuko sa mga militanteng pwersa 
sa Aceh, Indonesia sa berdugong 
militar ng Indonesia. Kasama ni 
Zinni sina dating Ambasador 
Richard Murphy ng US, Bise Pres. 
Harriet Hentges ng USIP at dating 
deputy chief of mission sa Manila 
na si Eugene Martin. Bahagi rin ng 
tim ng USIP sina Nicholas Platt, 
Stephen Bosworth at James Weis- 
ner, pawang mga dating ambasador 
ng US sa Pilipinas. 

Partikular na layunin ng USIP 
na gamitin ang panlilinlang at 
panghihimasok upang idiskaril ang 
MILF at palambutin ang lupa para 
sa kalauna'y pagtatayo ng kanilang 
base sa lugar nito. Naglaan ang 
kongreso ng US ng $50 milyong 
budget para rito. Ginagamit din ng 
US ang nakatakdang ipapasok na 
$30 milyong ayuda upang akitin 
ang MILF na pumirma sa isang pinal 
na “kasunduang pangkapayapaan”. 


A™ USIP ay upisyal na ahensya 
ng gubyernong US. Itinayo ito 
ng gubyerno ng US noong 1984 at 
itinatalaga ng presidente nito ang 
board of directors. Malinaw ang 
maka-imperyalista, militarista at 

dulong-kanang oryentasyon nito. 
Pinamumunuan ito ngayon ni 
Richard Solomon, dating Assistant 
Secretary of State at ambasador ng 
US sa Pilipinas. Kabilang sa lupon 
ng mga direktor ng USIP ang mga 
kalihim ng State Department at 
Defense Department at ang presi- 
dente ng National Defense Univer- 
sity ng US. Ang iba pa ay galing sa 
mga ahensyang paniktik at mga 
prente nito, iba't ibang sangay ng 
militar ng US at iba't ibang imper- 
yalista at makakanang institusyon 
sa US. 

Itinayo ito noon pang panahon 


Sinasamantala ng US 
ang mga kaguluhan 
at pumapasok ito 
bilang kunwa'y 
tagapaghatid ng 
kapayapaan sa mga 
lugar na dating wala 
o mahina ang kontrol 
at impluwensya nito. 


ng Cold War bilang instrumento ng 
imperyalismong US para sa pagha- 
hasik ng Low-Intensity Conflict 
(LIC) sa mga lugar kung saan may 
mga rebolusyonaryong pakikibaka 
at para sa pagpapalawak ng kontrol 
at impluwensya nito kung saan 
wala pang mapagpasyang presen- 
sya ang US. 

Sinasamantala ng US ang mga 
kaguluhan at pumapasok ito bilang 
kunwa'y tagapaghatid ng kapaya- 
paan sa mga lugar na dating wala o 
mahina ang kontrol at impluwensya 


nito. Kabilang dito ang mga 
bayang independyente, mga dating 
saklaw ng Soviet Union noong 
panahon ng Cold War, mga bansang 
Islamiko, maraming ligalig na 
bansa sa Africa at iba pang mga 
bayan na mas malakas ang kontrol 
at impluwensya ng mga imperyalis- 
ta sa Europe. 

Nagpapadala ang USIP ng mga 
“eksperto” na magbibigay ng 
“payo” sa kondukta ng mga usa- 
pang pangkapayapaan. Kabilang sa 
mga lugar na tinutukan ng USIP 
ang Balkans, Angola, Ethiopia- 
Eritrea, Rwanda, Burundi, Congo- 
Zaire, Somalia, Sudan, Zimbabwe, 
Palestine, Afghanistan at Iraq. Pi- 
napayuhan rin nito ang gubyer- 
nong US kung paano mapadadali 
ang panghihimasok at mapalalakas 
ang kontrol at impluwensya nito sa 
Middle East, Central Asia, South 
Asia, Southeast Asia at iba pang 
lugar na may malaking konsentra- 
syon ng mga Muslim. Isang taktika 
nito ang paggamit ng “diplomasya 
ng pamumwersa,” na walang iba 
kundi pambabraso sa mahihina at 
mga papet na gubyerno kapalit ang 
ayuda at pautang. 

Ginamit ng gubyernong Bush 
ang mga teroristang atake noong 
Setyembre 11, 2001 upang itulak 
ang higit pang pampulitikang pang- 
hihimasok sa mga independyenteng 
bansa at yaong mayroong mga 
rebolusyonaryo o makabayang kilu- 
san. Sa partikular, itinatag nito ang 
“Special Initiatives on the Muslim 
world” bilang bahagi at kaakibat ng 
“gera kontra-terorismo” upang paki- 
alaman ang mga prosesong pampuli- 
tika sa mga bansang Muslim. Guma- 
ganap din ito bilang propagandista 
ng armadong interbensyon at pana- 
nalakay ng US. Kabilang sa pinaka- 
huling proyekto nito ang paglalabas 
ng mga “pananaliksik” tungkol sa 
pagiging “makatarungan” ng pana- 
nalakay sa Afghanistan at Iraq at 
hinggil sa ginagawang “rekonstruk- 
syon” ngayon doon ng US. AB 

Tumitinding pakikibakang unyon sa SMC 


wa-San Miguel Corporation) bago matapos ang 

2003.” Ito ang utos ni Eduardo “Danding” Co- 
juangco sa kanyang mga tauhan noong ikalawang hati ng 
2002. Agad sinimulan ng mga galamay ni Cojuangco ang 
komprehensibong pag-atake sa mga unyong kaanib ng IBM, 
ang pederasyon ng mga tunay, palaban at makabayang 
unyon sa San Miguel Group of Companies. Kabilang din sa 
mga inaatake ang unyon ng Cosmos Luzon (binili ni Co- 
juangco mula sa mga Concepcion noong 2001) na nakaanib 
sa NAFLU, isa ring militanteng pederasyon. Ang IBM at 
NAFLU ay kapwa kabilang sa Kilusang Mayo Uno (KMU). 


44 Dis: ang IBM-SMC (Ilaw Buklod ng Manggaga- 


Malaki ang papel na ginagam- 
panan ng IBM sa pagsusulong ng 
kapakanan ng mga manggagawa sa 
isa sa pinakamalalaki at pinakama- 
lalakas na kumitang empresa sa 
Pilipinas. Nitong nakaraang tatlong 
taon, pinamunuan ng IBM ang 
kolektibong pakikipagtawaran at 
iba pang pakikibakang unyon na 
nakapagkamit ng makabuluhang 
mga benepisyo para sa masang 
manggagawa. Ilan lamang sa mga 
korporasyon sa ilalim ng San 
Miguel Group of Companies na may 
halos sabay-sabay na naipagwa- 
ging mga collective bargaining 
agreement (CBA) na paborable sa 
mga manggagawa ang SMC Bre- 
wery: Campo Carne; La Tondefa 
Distillers Inc. (ngayo'y Ginebra San 
Miguel Inc.) sa Cabuyao, Laguna: 
Philippine Dairy Products Corpora- 
tion (ngayo'y Magnolia Corp. na): 
at Primepak. 

Dahil sa walang pasubaling pa- 
ninindigan ng IBM para sa kaga- 
lingan ng mga manggagawa, duma- 
ranas ito ngayon ng ibayong 
panggigipit. Pitong unyon sa ilalim 
ng IBM ang nahaharap ngayon sa 
matitinding laban. Ito ang mga 
unyon sa SMC Brewery sa Metro 
Manila, Ginebra San Miguel Inc. sa 
Cabuyao, Laguna, Sta. Barbara, 
Pangasinan at Lucena City, Campo 
Carne; Cosmos sa Canlubang, Lagu- 
na, at Monterey. Dagdag dito, 
ginigipit din ang San Miguel Group 

Cooperative. Kung 
pagsasama-samahin, 
mahigit 4,600 mang- 
gagawa ang imbwelto 
rito, kabilang ang li- 
bu-libong mga kaswal. 
Pinakamalaki rito 
at nakararanas ng la- 
hatang-panig na atake 
ang unyon sa SMC 
Brewery sa Metro Ma- 
nila na sumasaklaw sa mahigit 
2,000 manggagawa sa Polo Bre- 
wery, Glass and Metal Closure, Pan- 
dacan Complex at tatlong malala- 
king bodega. Taun-taon mula 
huling kwarto ng 2001 pa lamang 
ay nagsampa na ng mga gawa- 
gawang kaso laban sa unyon si 
Reggie Regala, isang dilawang lider 
unyon at kasapakat ng maneyds- 
ment. Kabilang sa mga pilit ikina- 
kaso sa unyon ang oportunismo sa 
pinansya at di pagtupad sa ilang 
teknikal na rekisito ng Bureau of 
Labor Relations. Sa mga batayang 
ito, tinatangka ni Regala na agawin 
ang unyon mula sa IBM at ianib ito 
sa Association of Genuine Labor Or- 
ganizations o AGLO, na pinamumu- 
nuan ng mga oportunistang taksil. 
Sunud-sunod rin ang pagkatalo ng 
unyon sa mga kasong isinampa 
laban dito at pati mga apila ay ibi- 
nabasura ng mga bayarang korte. 
Samantala, dahil sa tuluy-tuloy 
na tangkang wasakin ang unyon, 
pagtatanggal at sapilitang pagpa- 


paretiro sa 118 manggagawa at 
lansakang paglabag sa CBA, nag- 
sampa ng notice of strike ang mga 


manggagawa ng SMC Brewery 
noong Marso, na hinarang sa pa- 
mamagitan ng Assumption of Ju- 
risdiction (AJ) ng DOLE nitong 
Mayo. Bagamat ginagamit ngayon 
ng maneydsment ng SMC ang AJ 
para pigilan ang anumang hakbang 
ng IBM, hindi nagpapapigil ang 
kumpanya na magsisante pa ng 
mas maraming manggagawa. 

Sa kaso naman ng Ginebra San 
Miguel Inc. sa Sta. Barbara, Panga- 
sinan, lumalabas na inutil ang mga 
korte nang balewalain ng maneyds- 
ment ang sunud-sunod na mga 
desisyon nitong paborable sa mga 
manggagawa. Matagumpay na na- 
patalsik sa pamamagitan ng isang 
certification election noong Set- 
yembre 2002 ang dilawang Asso- 
ciation of Labor Unions-TUCP 
bilang kinatawan ng mga mangga- 

inunita noong Agosto 5 ang 
(Gran: anibersaryo ng 
kapanganakan ni Felixberto 
“Ka Bert” Olalia, isang mahusay na 
komunista, palabang unyonista, 
beterano ng militanteng kilusang 
paggawa sa Pilipinas at tagapagta- 
tag ng Kilusang Mayo Uno (KMU). 
Sinalamin ng buhay ni Ka Bert 
kapwa ang mga pasakit na dinanas 
at mga tagumpay na natamo ng 
kilusang paggawa sa bansa. 


“SMC...,” mula sa pahina 10 


gawa. Subalit hindi kinilala ng 
maneydsment ang bagong unyong 
nakaanib sa IBM at pilit na pinala- 
lamon pa rin sa mga manggagawa 
ang walang kwentang “sweetheart” 
CBA na pinagkutsabaan ng kumpan- 
ya at mga dilawang lider ng ALU. 
Talo ang ALU sa lahat ng 
kasong ligal, mula sa DOLE hang- 
gang sa Korte Suprema. Dahil sa 
pagbabasura ng maneydsment sa 
mga desisyon ng korte, pumutok 
ang welga ng mga manggagawa 
noong Enero 2003. Naglabas ng AJ 
ang DOLE pagkaraan ng siyam na 
araw. Pitong buwan nang sinusu- 
way ng mga manggagawa ang AJ at 
pana-panahong napaparalisa ng 
welga ang produksyon sa planta. 
Bagamat may hidwaan ngayon 
sina Gloria Arroyo at Cojuangco ka- 
ugnay ng pagkontrol sa SMC at mga 
kaugnay na empresa at naggigirian 
sila ngayon bilang paghahanda sa 
labanan sa eleksyon sa 2004, ma- 

Ka Bert Olalia--dakilang 
bayani ng uring manggagawa 


Ipinanganak siya sa isang ma- 
ralitang pamilya sa Tarlac noong 
Agosto 5, 1904 at nagsimulang 
maghanapbuhay sa edad na 16. 
Una siyang nagtrabaho sa isang 
pabrika ng sapatos sa Maynila kung 
saan niya pinangunahan ang pag- 
tatayo ng unyon para maipaglaban 
ang mas makataong kalagayang 
paggawa para sa mga manggaga- 
wa. Itinatag niya noong 1920 ang 
Union de Chineleros y Zapateros de 
Filipinos, ang isa sa pinakaunang 
unyong pang-industriya sa bansa. 
Nagsilbi siyang kalihim nito mula 
1920 hanggang 1925 at presidente 
mula 1925 hanggang 1940. 

Mula't sapul, hindi ihiniwalay 
ni Ka Bert ang kanyang pagiging 


tingkad sa mga labanang nagaga- 
nap sa loob ng San Miguel Group of 
Companies ang nagpapatuloy na 
sabwatan ni Cojuangco at ng 
gubyernong Arroyo sa pagdurog sa 
militanteng unyonismo. Partikular 
sa San Miguel, sinuman ang mangi- 
babaw kina Arroyo at Cojuangco ay 
tiyak na makikinabang kapag nawa- 
la ang IBM at mapalitan ito ng com- 
pany union o isang unyong maka- 
kapitalista. Naniniwala rin kapwa si 
Cojuangco at si Arroyo na ang pag- 
kawasak ng militanteng unyonismo 
sa SMC ay mangangahulugan ng 
tuluyang pagkawasak ng KMU, ang 
progresibong sentro ng paggawa. 
Kasapakat nina Arroyo at Co- 
juangco sa tangkang pagdurog sa 
militanteng unyonismo ang mga 
pederasyong hawak ng mga oportu- 
nistang taksil. Partikular na pina- 
paboran ni Cojuangco na ipalit sa 
IBM ang Alab-Katipunan, na pina- 
mumunuan ni Nilo de la Cruz, lider 
ng RPA-ABB, dahil naging priba- 
dong hukbo na ni Cojuangco ang 


unyonista sa paglahok sa pangkala- 
hatang demokratikong kilusang 
nagtataguyod sa interes at kapaka- 
nan ng nakararaming mamamayang 
pinagsasamantalahan at inaapi. 
Noong 1939, naging pangkalaha- 
tang kalihim siya ng Katipunan ng 
mga Anakpawis sa Pilipinas kung 
saan niya nakasama si Ka Crisanto 
Evangelista at iba pang makaba- 
yang lider na lumalaban para sa in- 
dependensya laban sa kolonyalis- 
mong Amerikano. 

Nang sumalakay ang mga im- 
peryalistang Hapon, naging ku- 
mander si Ka Bert ng Hukbong 
Bayan Laban sa Hapon sa Manila 

RPA-ABB sa Negros. Subalit bumu- 
kas na rin si Cojuangco sa iba pang 
dilawang pederasyon nang tumutol 
ang mismong mga abugado ni Co- 
juangco sa pagkiling niya sa Alab- 
Katipunan. Hindi mapalagay ang 
mga abugado sa anila'y katraydo- 
ran na ipinamalas na ni dela Cruz 
at ng RPA-ABB. 

Ang tangkang pagwasak sa IBM 
ay bahagi lamang ng tumitinding 
panggigipit sa hanay ng mga 
manggagawa at pagbawi sa mga 
benepisyong dantaong ipinaglaban 
ng kilusang paggawa. 

Ang imbing plano ni Cojuangco 
at gubyernong Arroyo na durugin 
ang IBM at ang iba pang tunay, 
palaban at makabayang unyon sa 
ilalim ng KMU ay dapat puspusang 
mailantad at labanan ng mga 
manggagawa katulong ang mama- 
mayan at iba pang pwersang nag- 
tataguyod sa pakikibaka ng uring 
manggagawa at sa pakikibaka para 
sa demokrasya, kalayaan at kataru- 
ngang panlipunan. AB 

Capital Region. Pagkatapos ng Ika- 
lawang Digmaang Pandaigdig, ka- 
sama siya sa mga nagtatag ng 
Congress of Labor Organizations, 
ang noo'y pinakamalaki at pinaka- 
malakas na pederasyon. Kaanib 
dito ang malalaking unyon sa mga 
pribadong kumpanya at tanggapan 
ng gubyerno tulad ng Meralco, 
Nawasa, National Development Cor- 
poration, Manila Railroad and Rail- 
ways at Engineering Island. Naging 
presidente rin siya ng Katipunan 
ng mga Kaisahang Manggagawa 
(KKM). Sa unang National Labor- 
Management Conference na gina- 
nap noong Hulyo 1951, siya ang 
nagsilbing kinatawan ng sektor ng 
paggawa. 

Binuwag ang KKM nang arestu- 
hin si Ka Bert noong 1951 sa mala- 
wakang kampanyang panunupil 
laban sa militanteng unyonismo. 
Kabilang din sa mga dinakip at iki- 
nulong si Ka Amado V. Hernandez. 

Nang palayain si Ka Bert noong 
1954, itinatag niya ang Confedera- 
tion of Labor in the Philippines. 

Muli siyang dinakip at ikinulong 
noong 1956 sa kasong rebelyon. Sa 
kabila ng gayong mga panggigipit 
ng estado, nagpursigi siya sa pag- 
oorganisa sa mga manggagawa. Di 
nagtagal pagkalaya niya, itinatag 
niya noong 1957 ang National Fe- 
deration of Labor Unions (NAFLU). 
Naging pangalawang tagapangulo 
siya ng Katipunan ng Manggaga- 
wang Pilipino noong 1959, bise- 
presidente ng Lapiang Manggagawa 
noong 1962 at tagapangulo ng 
Malayang Samahang Magsasaka 
noong 1964. Naging aktibo rin siya 
sa Movement for the Advancement 
of Nationalism noong 1966. 

Nang ipataw ang batas militar 
noong 1972, muling dinanas ni Ka 
Bert at ng militanteng unyonismo 
ang kamay na bakal na nagbawal sa 
lahat ng unyon at pagwewelga. 
Dinakip si Ka Bert noong Oktubre 

1972 at mahigit apat na buwang 
ikinulong sa kasong subersyon. Sa 
kabila nito, matapang siyang na- 
nindigan para sa kapakanan di 
lamang ng mga manggagawa kundi 
ng lahat ng mamamayang nagna- 
nais ng kalayaan at demokrasya. 
Naging bahagi siya ng Komiteng 
Tagapagpaganap ng National De- 
mocratic Front (NDF) noong ma- 
agang bahagi ng dekada 1980. 
Naging kasapi rin si Ka Bert ng 
muling itinatag na Partido Komu- 
nista ng Pilipinas. 

Noong 1980, matapos ang 
halos isang dekadang pamumuno 
sa pagsisikap ng militanteng kilu- 
sang paggawa na sumulong sa 
kabila ng matinding pasistang 
teror, pinamunuan ni Ka Bert ang 
mapangahas na pagtatatag ng 
KMU. Puong libong manggagawa at 
iba pang sektor ang sumuway sa 
mga restriksyong ipinataw ng dik- 
tadurang Marcos at nagtipon sa 
Araneta Coliseum sa Quezon City 
para pagtibayin ang pagtatatag ng 
patriyotiko at militanteng sentro 
ng paggawa. Mula noon, epekti- 
bong nakapamuno ang KMU sa pag- 
papalakas at pagsusulong ng tu- 
nay, militante at makabayang kilu- 
sang paggawa sa Pilipinas. 

Nagimbal ang diktadura sa ipi- 
namamalas na tapang at pagka- 
kaisa ng organisadong paggawa ka- 
sama ang buong nakikibakang sam- 
bayanan. Di nagtagal ay muling 
tinangka ng rehimeng Marcos na 
bigwasan ang militanteng kilusang 
paggawa. Inaresto si Ka Bert at iba 
pang militanteng lider-manggaga- 
wa noong Agosto 13, 1982 sa 
kasong sedisyon at subersyon. 

Sa kanyang edad at maselang 
kalusugan, ibinartolina ng rehimen 
si Ka Bert, bagay na hindi na na- 
kayanan ng kanyang katawan. Lu- 
mala ang kanyang sakit sa puso at 
namatay siya sa kumplikasyong 
pulmonya noong Disyembre 4, 
1983, sa ikawalong buwan ng kan- 
yang pagkakakulong. 


Isang araw bago siya pumanaw, 
nagawa pa niyang magpaabot ng 
mensahe sa mga manggagawang 
nagrarali sa Plaza Miranda. Sa 
kabila ng kahinaan ng kanyang ka- 
tawan, ramdam sa kanyang mensa- 
he ang sigla ng kanyang palabang 
diwa at ang makauring pagkamuhi 
para sa mga nagpiit sa kanya at 
sumisiil sa mamamayan. Ang lipu- 
nang Pilipino sa ilalim ng diktadu- 
rang US-Marcos, aniya, ay isang 
malaking bartolina. Ang mamama- 
yan ay busabos, pinagsasamantala- 
han at pulubi. Mas mapalad pa, ani 
Ka Bert, ang mga alagang aso at 
tuta ni Irene Marcos, (anak ng 
diktador), dahil nakakakain sila sa 
oras, naipapagamot at nakatira pa 
sa palasyo. 

Kung nabubuhay pa ngayon si 
Ka Bert, tiyak na nasa unahan pa 
rin siya ng mga pakikibaka ng uring 
manggagawa at iba pang pinagsa- 
samantalahan at inaaping mama- 
mayan, laluna't walang sintindi ang 
atake ng estado ngayon sa kanilang 
karapatan at kagalingan. 

Halos lahat ng ipinaglaban ni 
Ka Bert at ng militanteng kilusang 
unyon, tulad ng pagpapaikli sa 
oras ng paggawa mula 12 tungong 
walong oras, ang Magna (Carta of 
Labor, ang Women and Child Labor 
Law, ang Minimum Wage Law at iba 
pa ay ibinasura na ng papet at 
reaksyunaryong estadong instru- 
mento ng mga dayong kapitalista 
at lokal na burgesyang kumprador. 

Sa sandaantaong anibersaryo 
ng kapanganakan ni Ka Bert at da- 
lawang dekadang nagdaan mula sa 
kanyang pagpanaw, ang palabang 
diwa at pamana ni Ka Bert ay na- 
nanatiling buhay na buhay sa mili- 
tanteng kilusang paggawa na nag- 
pupunyagi sa laban ng uring 
manggagawa para sa kagyat na 
pagpapalaya ng kanilang uri at ng 
buong sambayanang Pilipino mula 
sa dayuhan at lokal na pagsasa- 
mantala at pang-aapi at para sa 
sosyalismo. AB] 

MATATAGUMPAY NA OPENSIBA NG BHB 

Sunud-sunod na mga taktikal na opensiba, 
inilunsad ng BHB ngayong Agosto 


LABING-WALONG sundalo ang napatay at di bababa sa 
limang malalakas na armas ang nasamsam sa anim na 
matatagumpay na taktikal na opensibang inilunsad ng 
BHB ngayong Agosto sa iba't ibang dako ng Pilipinas. 
Anim ding sundalo ang nasugatan at limang maiikling 
armas ang nasamsam, bukod sa iba pang kagamitan. 

Sa Quezon. Sinalakay nitong Agosto 19 ng mga 
Pulang mandirigma ng Apolonio Mendoza Command ng 
BHB ang barko ng Philippine Navy (PN) na nakadaong 
sa Barangay Ungos, Real, Quezon at ang kalapit na 
himpilan ng Philippine Coast Guard (CG). 

Tanghaling tapat nang biglang paulanan ng mga 
bala ang barkong Patrol Fast Craft-352. Pagkatapos 
nito ay sinalakay ang hedkwarters ng CG sa Real, na 
may 50 metro lamang ang layo sa himpilan ng PN. 
Nasamsam ng BHB ang isang M60 light machine gun 
(LMG), isang 9 mm, dalawang .45 at dalawang M16. 

Dalawang sundalo ang namatay at lima ang nasu- 
gatan sa reyd, kasama ang mga tropang panaklolo ng 
gubyerno. 

Sa Oriental at Occidental Mindoro. Halos dala- 
wang oras lamang pagkatapos ng pagsalakay sa Que- 
zon, apat na elemento ng 19th Special Forces Company 
ang napatay nang pasabugan ng bomba ang kanilang 
sinasakyang dyip sa Barangay Malitbog, Bongabong. 
Kabilang sa mga namatay si 2Lt. Cayetano Curitana. 

Dalawang sundalo at isang pulis naman ang nama- 
tay nang tambangan sila ng BHB sa Sablayan, Occiden- 
tal Mindoro nitong Agosto 20. 

Sa Davao Oriental. Tinambangan at napatay ang 
limang tropa ng Philippine Army 55th Engineering Bri- 
gade nito ring Agosto 19 sa Baganga, Davao Oriental. 
Isa pang sundalo ang nasugatan sa ambus na 
isinagawa ng 2nd Pulang Bagani Company. 

Sa Catanduanes. Pinarusahan ng BHB noong Agos- 
to 16 si Chief Insp. Loreto Tablizo, deputy director ng 
PNP sa prubinsya. Kalalabas ni Tablizo sa sabungan sa 
Barangay Valencia, Virac nang tambangan siya ng mga 
Pulang mandirigma. 

Sa Negros Occidental. Tatlong sundalo ng 11th IB, 
kabilang ang isang upisyal, ang namatay sa ambus ng 
BHB sa Barangay Linuthangan, Canlaon City noong Agos- 
to 6. Napatay sa ambus sina 1Lt. Geisson Regner, com- 
manding officer ng Charlie Company ng 11th IB, S/Sgt. 
Edwin Alen, kumander ng detatsment sa Asay, La Castel- 
lana at isa pang sundalo. Lulan sila ng isang dyip patu- 
ngong Moises Padilla nang sila'y tambangan. Nasamsam 
ang tatlong M16, isang .45, mga cellphone, bakpak at bota. 

Pagpapagamot sa sanggol 
ng detenidong pulitikal, iginiit 

IGINIIT noong Hunyo 24 ng Health Action for Hu- 
man Rights (HAHR) at Gabriela sa AFP at rehimeng 
Arroyo na kagyat na sagipin ang buhay ni Baby 
Gabriela Llesis at palayain ang kanyang inang si 
Zenaida mula sa pagkakapiit nito sa Bukidnon 
Provincial Rehabilitation Center. 

Ipinanganak noong Pebrero 19 na may butas sa 
kanyang puso at tumor sa atay si Baby Gabriela. 
Nakaratay siya ngayon kasama ang kanyang ina sa 
isang ospital sa Cagayan de Oro City at mahigpit na 
binabantayan ng maraming sundalo. 

Nadakip ng militar noong Agosto 5, 2002 si 
Zenaida Llesis sa isang reyd sa Pangantugan, Bukid- 
non. Ipiniit at pinagkaitan siya ng atensyong me- 
dikal kahit ipinagdadalantao na niya noon si Baby 
Gabriela. Bunsod ng matinding presyur ng mga in- 
terogasyong militar, bumagsak ang kalusugan ni 
Zenaida at naapektuhan ang sanggol. Ilang araw 
matapos maipanganak si Baby Gabriela, ipinasok na 
sa ospital ang mag-inang kapwa may karamdaman. 


Pangungurakot ng mag-asawang Arroyo, 
ibinunyag 
NITONG Agosto 18, ibinunyag ni Sen. Panfilo Lacson 
ang malawakang pangungurakot ng mag-asawang Ar- 
royo. Idinetalye ng mandarambong ding senador ang 
pagkamkam ng mag-asawa ng malaking halaga mula sa 
mga iligal na kontribusyon at suhol. Ayon kay Lacson, 
itinago ng mag-asawa ang mahigit P200 milyon sa 
Lualhati Foundation at iba-ibang dummy bank 
accounts. Aniya, ginagamit ni Mike Arroyo ang panga- 
lang “Jose Pidal” upang itago sa isang bank account sa 
Makati ang mahigit P36 milyon. Tinukoy ni Lacson ang 
malalapit na kaibigan ng pamilyang Arroyo, gayundin 
ang kalaguyo ni Mike Arroyo na si Victoria Toh bilang 
mga “benepisyaryo” ng kinakamkam na yaman. 
Dagdag dito, pinangalanan ni Lacson ang mga 
institusyon at personalidad na nagbuhos ng mil- 
yun-milyon sa pondong pangkampanya ni Gloria Ar- 
royo noong 1998. Kabilang dito ang law firm ng 
Carpio, Villaraza and Cruz kung saan nanggaling 
hindi lamang ang mga abugado at hukom ng rehi- 
men kundi pati si Simeon Marcelo, kasalukuyang 
Ombudsman. Nasa listahan din ang isang Franklin 
Fuentabella na sangkot sa malawakang anomalya sa 
paggamit ng pondo ng mga mamumuhunan sa 
Multitel, ang ismagler na si Lucio Co at ang dating 
kroni ni Estrada na si Mark Jimenez. 

Di pagbabayad ng upa sa lupa 
inilunsad sa Cagayan Valley 


NANAWAGAN ang Pambansang Kapisanan ng 
mga Magsasaka sa Pilipinas-Cagayan Valley 
(PKMP-CV) sa mga apektado ng bagyong 
Harurot na ipaglaban ang karapatang huwag 
magbayad ng upa sa lupa. Ang mga magsa- 
saka sa Cagayan at Isabela ang nagtamo ng 
pinakamalaking pinsala mula sa bagyong 
Harurot na nanalasa sa Hilagang Luzon at 
iba pang bahagi ng bansa noong Hulyo. 

Ikinasa ang kampanya noong Agosto 5 
para igiit sa mga panginoong maylupa at 
mga nagpapautang na komersyante na 
huwag maningil ng upa sa lupa at pautang. 
Alinsunod ito sa mga alituntunin sa Rebo- 
lusyonaryong Gabay sa Reporma sa Lupa na 
nagsasaad na kung napinsala ang 20% ng 
ani, hindi na dapat magbayad ng upa sa 
lupa sa taong iyon. Kung 50% pataas ang 
pinsala, dalawang anihang hindi magbaba- 
yad ng upa. 


Pagmimina at pagtotroso 
sa Samar, tinututulan 


MARIIN ang pagtutol ng mamamayan sa 
pagbalik muli ng mga minahan sa isla ng 
Samar at sa patuloy na pagkawasak ng ka- 
paligiran dito. Ipinamalas nila ito sa inilun- 
sad na caravan ng mga trak, kotse, dyip at 
motorsiklo noong Agosto 8 kung saan ilan- 
daang magsasaka at mangingisda, mga ka- 
bataan, mga akademiko, kasapi ng non-gov- 
ernmental organizations (NGOs), upisyal ng 
pamahalaan at lider ng simbahang Katoliko 
ang nagsisigaw ng “No To Mining, Yes to 
SINP” (Tutol kami sa pagmimina, payag 
kami sa SINP-Samar Island National Park). 
Batay sa konsepto ng SINP, pipigilan ang 
pagmimina at pagtotroso upang makabawi 
ang buong Samar sa pagkasaid ng malaking 
bahagi ng likas na yaman nito at sa ibinun- 
gang pagkawasak ng kapaligiran. 

Nilibot ng caravan ang tatlong pru- 
binsya bago tumuloy sa Catbalogan, ang 
kabisera ng Samar. Iginiit ng mga de- 
monstrador kay Presidente Arroyo ang 
pagpapatigil sa mga operasyon ng mga 
minahan at ang pagpapabilis sa prokla- 
masyon ng Samar Island National Park. 


Abimael Guzman, nagsagawa ng hunger strike 


NAGSASAGAWA ngayon ng hunger strike o pag-aayuno si Abima- 
el Guzman, pangunahing lider ng Sendero Luminoso, isang re- 
bolusyonaryong kilusan sa Peru. Nag-aayuno si Guzman sa kan- 
yang piitan upang tutulan ang muling pagpapataw sa kanya at 
kanyang asawang si Elena Ipparaguirre ng solitary confinement. 

Si Guzman, kasama si Ipparaguirre, ay iligal na dinakip at 
sinentensyahan ng korteng militar ng habambuhay na pagkabi- 
langgo noong 1992. Nitong Mayo, idineklara ng nakatataas na 
korte ng Peru na “di-konstitusyonal” ang ginawang paglilitis sa 
dalawa at iniutos ang muling pagbubukas sa kanilang mga 
kaso. 


Kapangyarihan ng US sa Iraq, lalong naliligalig 


NITONG Agosto 19, binomba ng hindi pa nagpapakilalang grupo 
ang hedkwarters ng United Nations sa Baghdad, Iraq. Labinli- 
mang katao ang agad na napatay habang mahigit 100 ang na- 
sugatan. Kabilang sa napatay si Sergio Vieira de Mello, ang pa- 
ngunahing kinatawan ng UN sa Iraq. Ang pambobomba ay 
nagsilbing pinakamalaking dagok sa isinasagawang “re- 
konstruksyon” ng imperyalismong US sa Iraq. 

Bago ito, binomba naman ng mga Iragi noong Agosto 17 ang 
tubo ng langis (pipeline) na nagsisilbing pangunahing daluyan ng 
langis mula sa syudad ng Kirkuk, hilagang Iraq tungong Turkey. 
Tatlong araw pa lamang ang nakalilipas nang buksan ng US ang 
mga pipeline. Dumadaloy sa naturang pipeline ang 40% ng kabu- 
uang produksyon ng langis ng Iraq. Malinaw ang intensyong 
lubusang itigil ang pagdaloy ng langis tungo sa mga repineriya at 
ibang bansa. 

Susi sa pananakop ng US sa Iraq ang langis nito. Habang 
tumatagal, lalong nahihirapan ang US na kontrolin at pakina- 
bangan ang mayamang rekurso ng langis ng bansa dulot ng 
malawakan at matinding paglaban ng mamamayan. Umaabot sa 
abereyds na isang sundalong Amerikano bawat araw ang napa- 
patay ng mga pwersang Iraqi sa tuluy-tuloy na pakikipagsagu- 
paan ng mga ito sa mga pwersa ng US. 


Presidente ng Liberia, napatalsik 


SA sulsol ng imperyalismong US, napatalsik noong Agosto 11 
ang presidente ng Liberia (isang bansa sa kanlurang Africa) na 
si Charles Taylor dulot ng malawakang armado at di armadong 
paglaban sa kanyang rehimen. 

Si Taylor ay naging presidente ng Liberia noong 1989 sa 
pamamagitan ng isang madugong kudeta na suportado ng US. 
Tampok sa kanyang pasistang paghahari ang tuluy-tuloy na 
gera sibil na humantong sa madugong labanan sa Monrovia, 
kabisera ng bansa, nitong Agosto. Agad na nagpadala ng mga 
pwersang militar ang US sa bansa para matiyak ang pag-atras 
ni Taylor at maipwesto ang pinakabago nitong tuta sa Liberia. 

TAN 


Tinatahak ng AFP 
ang landas ng kabiguan 


ng landas ng pagtatanggol sa papet, reaksyunaryo at naaagnas na 
TANG sistema ay ang landas ng kabiguang tinatahak ng 

mersenaryo at papet na Armed Forces of the Philippines. Habang 
nalulugmok ang naghaharing sistema sa kumunoy ng papalalang krisis, 
lalo itong sumasandig sa pasismo ng nabubulok na reaksyunaryong mili- 
tar. Sa kabilang panig, tumitingkad naman ang kabulukan at kainutilan 
ng AFP at ang tendensya nitong mawasak mula sa loob at idamay ang 
buong sistema. 

Ang susing usapin sa pagkabu- 
lok at panghihina ng AFP ay ang 
pagiging mersenaryo, papet, reak- 
syunaryo at pasista nito, na huma- 
hantong sa malubhang pagkakahi- 
walay nito sa malawak na masa. 
Ang pampulitikang pagkabangkaro- 
te at pagkahiwalay nito ang sali- 
gang kalagayang kinaiiralan ng 
palala nang palalang internal na de- 
moralisasyon, 
paksyunalisa- 
syon at ali- 
tan. 

uri, itinataguyod ang dayuhang in- 
terbensyong militar at sinusuporta- 
han ang papet na estado at ang 
pagtataksil nito sa kapakanan at 
soberanya ng bansa. Malupit nitong 
sinusupil ang mga nakikibakang de- 
mokratikong pwersa at mamamayan. 
Habang naglalaon, napupunit ang 
mga pabalat-bunga tungkol sa 
pagiging makabansa ng AFP at PNP 
at napupukaw ang patriyotismo 
kahit ng mga nakabababang upisyal 
at karaniwang sundalo. 

Ang napakatinding pampulitika 
at panlipunang krisis ay sumasagka 
sa kakayahan ng AFP na gapiin ang 
rebolusyonaryong armadong kilu- 
san. Lalo pang lumalaki ang mga 
sagkang ito dahil sa mabilis na 
pagkabulok ng buong naghaharing 
sistema. Ipinatutupad ng rehimeng 
Arroyo ang laganap na militarisa- 
syon at mga pasistang gawi ng AFP. 
Makapagdulot man ito ng ilang 
problemang taktikal laban sa mga 
rebolusyonaryo at progresibong 
pwersa, sa katagalan ay mas malaki 
naman ang pagbabayaran ng AFP at 
gubyerno sa larangang militar at 
pulitika. 


B" na batak na ang mga pwer- 
sa ng AFP. Nakatalaga laban sa 
Bagong Hukbong Bayan ang humi- 
git-kumulang 70% ng kabuuang 
pwersang panagupa ng AFP. Subalit 
sa kabila ng laki ng pwersang naka- 


Tumitinding 
pakikibakang unyon 
sa SMC 

